**CONTRACT**

**de finanţare nerambursabilă**

**nr. …………. din …………****……………..**

În conformitate cu HCJ nr. ....................., prin care se aprobă Ghidul solicitantului - Programul județean pentru finanțarea nerambursabilă din bugetul propriu al Județului Brașov a proiectelor culturale pe anul 2024,

UAT Judeţul Braşov, cu sediul în municipiul Braşov, B-dul Eroilor nr. 5, tel/fax 0268/410777/475576, având cod fiscal nr. 4384150 şi cont bancar nr. RO07 TREZ 24A6 7500 0592 200X deschis la Trezoreria Municipiului Braşov, reprezentată legal prin Todorică-Constantin Șerban, Preşedintele Consiliului Judeţean Braşov, denumită în continuare **AUTORITATE FINANȚATOARE**,

şi

………………………………………………………….., cu sediul în localitatea ……….……., str. ……………………….., nr. …, județul …………………., telefon/fax …………….., având cod fiscal …………….. şi cont bancar ……………………………………. deschis la ………………………………, reprezentată legal prin ………………………….., cu funcţia de ……………………….……., denumită în continuare **BENEFICIAR**.

au încheiat prezentul Contract de finanțare a proiectului ................................., denumit în continuare **PROIECT.**

**CAPITOLUL I - Obiectul, valoarea şi durata contractului**

**Art. 1. (**1) Prezentul contract are ca obiect finanțarea din bugetul propriu al Județului Brașov, conform HCJ nr. .…………..........., a activităților pe care Beneficiarul le va desfășura în cadrul Proiectului, în vederea atingerii obiectivelor acestuia stipulate în cererea de finanțare.

(2) Documentele contractului sunt: cererea de finanțare și celelalte anexe precizate în ghid, solicitările de clarificări şi răspunsurile la acestea.

(3) Costul total al Proiectului este:

|  |  |  |  |  |
| --- | --- | --- | --- | --- |
| **Costul total al proiectului**  **- lei -** | **Cheltuieli eligibile - lei -** | | | **Cheltuieli neeligibile**  **- lei -** |
| **Total cheltuieli eligibile, din care:**  **- lei -** | **Contribuţia proprie şi/sau atrasă a beneficiarului**  **- lei -** | **Finanţarea nerambursabilă - lei -** |
| **1 = 2 + 5** | **2 = 3 + 4** | **3** | **4** | **5** |
|  |  |  |  |  |

**Art. 2.** (1) Valoarea contractului este de ………………., reprezentând finanțarea nerambursabilă alocată Proiectului de către Autoritatea Finanţatoare, adică ……..% din totalul cheltuielilor eligibile ale acestuia.

(2) Valoarea finanțării nerambursabile nu poate fi modificată în sensul majorării acesteia. În cazul în care valoarea totală a cheltuielilor eligibile realizate în urma implementării proiectului creşte față de valoarea convenită prin contract, diferența rezultată este suportată în întregime de beneficiar.

(3) În cazul în care valoarea totală a cheltuielilor eligibile realizate în urma implementării proiectului scade faţă de valoarea convenită prin contract datorită unor economii realizate pe anumite categorii de cheltuieli din bugetul proiectului, fără a afecta însă realizarea tuturor activităţilor asumate de beneficiar, precum şi scopul, obiectivele şi rezultatele proiectului, sumele vor fi decontate astfel:

a) pe o linie bugetară cu cheltuielile eligibile realizate provenind numai din finanţarea nerambursabilă, valoarea finanţării nerambursabile va fi diminuată cu diferenţa rezultată.

b) pe o linie bugetară cu cheltuielile eligibile realizate provenind din finanţarea nerambursabilă şi din cofinanţarea beneficiarului, se va deconta cu prioritate valoarea cofinanţării până la epuizarea sumei, valoarea finanţării nerambursabile fiind diminuată cu diferenţa rezultată.

c) în situaţia în care, la finalul implementării proiectului, beneficiarul nu realizează procentul de cofinanţare asumat prin contract, autoritatea finanţatoare va proceda la recalcularea finanţării nerambursabile în scopul respectării procentului prevăzut la alin. (1).

(4) Finanţarea nerambursabilă nu poate fi utilizată pentru activităţi generatoare de profit. În cazul veniturilor obţinute, în perioada de implementare a proiectului, din vânzarea de bilete sau din orice alte surse, sumele încasate vor fi utilizate pentru acoperirea cheltuielilor de realizare a proiectului. În caz contrar, veniturile obținute vor fi scăzute din finanțarea nerambursabilă justificată.

(5) Beneficiarul are obligaţia de a justifica în raportul final de activitate toate **informaţiile privind caracterul neeconomic sau, după caz, economic al activităţilor** din cadrul proiectului cultural¸ încadrarea finală constituind clauză distinctă în contractul de finanţare, opozabilă acestuia în situaţia constatării de către autoritatea finanţatoare a intenţiei frauduloase şi care atrage rezilierea de drept a contractului de finanţare.

(6) Sursele complementare de finanțare identificate pe parcursul proiectului vor fi evidențiate, la finalul proiectului, în Anexa 7. Formular de decont, la rubrica Cheltuieli suplimentare. Documentele justificative vor fi incluse în dosarul de decont.

(7) Nerespectarea obligațiilor prevăzute la punctele (5) și (6) atrage sancţiunea rezilierii de drept a contractului de finanţare şi constituie titlu executoriu pentru recuperarea sumelor acordate şi, după caz, poate atrage alte sancţiuni conform dispoziţiilor legale incidente.

**Art. 3.** (1) Prezentul contract intră în vigoare la data semnării lui de către părţi şi încetează odată cu îndeplinirea tuturor obligaţiilor prevăzute.

(2) Perioada de implementare a proiectului se finalizează la data de .................................., conform cererii de finanțare depuse*.*

**CAPITOLUL II - Virarea sumelor reprezentând finanțare nerambursabilă**

**Art. 4.** Autoritatea Finanțatoare virează direct în contul Beneficiarului sumele reprezentând finanțarea nerambursabilă alocată Proiectului, în două tranșe:

* Prima tranşă se acordă după semnarea contractului de finanţare, pe baza facturii emise de Beneficiar și a solicitării de eliberare a tranşei, și va reprezenta maximum 70% din valoarea finanțării.
* Tranșa a doua se acordă după finalizarea Proiectului și va reprezenta maximum 30% din valoarea finanțării. Suma exactă va fi stabilită de către Autoritatea Finanțatoare după verificarea raportului final și a decontului depuse de către Beneficiar și va fi comunicată acestuia. Se va vira în baza facturii emise de către Beneficiar pentru suma comunicată și a solicitării de eliberare a tranșei.

**CAPITOLUL III - Drepturile părţilor**

**Art. 5. Drepturile Autorităţii Finanţatoare:**

(1) Să verifice modul în care este utilizată suma acordată pentru realizarea obiectului contractului.

(2) Să i se restituie sumele neutilizate sau justificate necorespunzător, în termen de 15 zile calendaristice de la data transmiterii notificării către Beneficiar.

(3) Să monitorizeze derularea activităților proiectului.

(4) Să procedeze la verificări parțiale sau ale întregii documentații a proiectului atât pe perioada acestuia, cât și pe o durată de șase luni de la data validării raportului final și a decontului depuse de Beneficiar.

(5) Dacă Beneficiarul nu reuşeşte să pună în aplicare Proiectul în condiţiile asumate şi stipulate în contractul de finanţare, Autoritatea Finanțatoare are dreptul de a întrerupe plăţile, notificând Beneficiarul în acest sens. Dacă în termen de 15 zile de la notificare Beneficiarul nu remediază situația, contractul se poate rezilia de plin drept, fără a fi necesară intervenția instanței de judecată, Autoritatea Finanțatoare fiind exonerată de plata oricărei despăgubiri de orice fel.

(6) Finanțarea nerambursabilă poate fi redusă și/sau Autoritatea finanțatoare poate cere restituirea, în totalitate sau parțial, a sumelor deja plătite, dacă Beneficiarul nu respectă termenii contractuali, inclusiv cererea de finanțare. Autoritatea Finanțatoare are dreptul de a întrerupe plăţile, notificând Beneficiarul în acest sens. Dacă în termen de 15 zile de la notificare, Beneficiarul nu remediază situația, contractul se poate rezilia de plin drept, fără a fi necesară intervenția instanței de judecată, Autoritatea Finanțatoare fiind exonerată de plata oricărei despăgubiri de orice fel.

**Art. 6. Drepturile Beneficiarului:**

1. Să i se respecte dreptul la confidențialitate în ceea ce privește informațiile incluse în cererea de finanțare.
2. Să i se vireze în cont sumele aferente celor două tranșe, în termenii stipulați în contract.

**CAPITOLUL IV - Obligaţiile părţilor**

**Art. 7.** Obligaţiile Autorităţii Finanţatoare:

1. Să vireze sumele alocate din bugetul județean pentru finanțarea Proiectului către Beneficiar,

în condițiile prevederilor cap. II din prezentul contract.

1. Să urmărească derularea proiectului și să efectueze verificarea raportului de activitate și a decontului depuse de Beneficiar.

(3) Să urmărească şi să verifice conformitatea documentelor depuse de beneficiar la decont, atât pentru finanțarea nerambursabilă, cât şi pentru contribuţia proprie sau atrasă.

(4) Să întocmească rapoarte de specialitate, prin Serviciul Învățământ, Cultură, Turism, Sport, Culte și Relații Externe privind modul de îndeplinire a activităților proiectului și conformitatea cheltuielilor.

**Art. 8.** Obligaţiile Beneficiarului*:*

1. Să implementeze Proiectul așa cum este prezentat în cererea de finanțare, să asigure comunicarea eficientă și operativă a problemelor tehnice și financiare între Beneficiar și Autoritate Finanțatoare.
2. Să notifice Autoritatea Finanțatoare cu privire la orice modificare pe care intenționează să o aducă informațiilor cuprinse în cererea de finanțare sau în bugetul proiectului în cel mai scurt timp posibil, pentru aprobarea acesteia, în cazul în care Autoritatea o consideră acceptabilă.
3. În cazul unei modificări survenite din cauze independente de voința Beneficiarului, acesta va anunța Autoritatea Finanțatoare în cel mai scurt timp posibil, iar aceasta va decide continuarea sau rezilierea contractului.

(4) Să cofinanţeze cu suma de ………………reprezentând….…. % din cheltuielile eligibile ale Proiectului.

(5) Să emită facturi pentru fiecare tranşă pe care o solicită Autorităţii Finanţatoare.

(6) Să prezinte în termen **de maximum 30 zile calendaristice** de la finalizarea perioadei de implementare a proiectului, până la data de.........................., **Anexa 5.** *Formular raport final*,**Anexa 7.** *Formular decont cultură* și **Anexa 8.** *Adresă înaintare,* însoțite de documente justificative.

(7) Să prezinte autorității finanțatoare, la solicitarea acesteia, în procesul de verificare a decontului, documentele justificative în original pentru verificarea conformității acestora.

(8) Să restituie Judeţului Braşov, în termen de 15 zile calendaristice de la data comunicării notificării, sumele nejustificate sau justificate necorespunzător. În cazul neachitării obligației de plată se vor percepe majorări de întârziere conform art. 183, alin. (2) din Legea nr. 207/2015.

(9) Să documenteze, inclusiv foto/video/audio, activităţile/evenimentele Proiectului într-un mod din care să rezulte data şi locul desfăşurării lor, participanţii, publicul și să le atașeze la acestea raportul de activitate (ex: articolele de presă, fotografii ale locaţiei proiectului/acţiunii culturale, fotografii, înregistrări video ale evenimentelor organizate în cadrul proiectului, liste de prezență, etc.).

(10) Să ataşeze la raportul de activitate câte un exemplar/o mostră/o fotografie pentru materialele publicitare, de promovare care au fost finanțate prin proiect.

(11) Să promoveze imaginea Autorității Finanțatoare cu prilejul evenimentelor și acțiunilor desfășurate pe durata Proiectului. Materialele publicitare și de promovare realizate și difuzate în cadrul Proiectului vor conține sintagma:

**„Proiect finanţat de Consiliul Judeţean Braşov”**

sau

**„Proiect cofinanţat de Consiliul Judeţean Braşov”,**

în funcție de situație (cf. cap. 3.1. Reguli privind cofinanțarea proiectelor din Ghidul de finanțare, pct. 2 și 3 - pag.10), și **stema județului Brașov** (anexată în format vectorial la Ghidul de finanțare).

(12) Să promoveze acțiunile și evenimentele culturale finanțate prin intermediul platformei județului Brașov [www.brasovtourism.app](http://www.brasovtourism.app).

(13) Să transmită Autorității Finanțatoare mesajele de informare/ promovare care urmează să fie difuzate public.

(14) Să permită accesul nediscriminatoriu al publicului larg la proiect în mod gratuit sau, după caz, pe bază de bilete ce se vor afla în vânzare liberă; în acest ultim caz, modalitatea de vânzare a biletelor va fi făcută publică de către beneficiar.

În cazul accesului pe bază de bilete, beneficiarul este obligat să acorde înlesniri ale accesului la proiect pentru elevi, studenţi, persoane cu dizabilităţi, veterani de război şi văduve de război, conform legislației în vigoare.

(15) Să respecte prevederile legale în vigoare din domeniul drepturilor de autor și drepturilor conexe, a mărcii înregistrate sau a altor drepturi de proprietate intelectuală, să suporte toate taxele ocazionate de vânzarea biletelor, de drepturi de autor şi drepturi conexe de autor.

(16) Autoritatea Finanțatoare nu își asumă răspunderea și nu intervine în litigiile ce pot apărea între Beneficiar și terțe persoane privind încălcarea drepturilor de proprietate intelectuală, a mărcii înregistrate, a drepturilor de autor şi drepturilor conexe acestora care au legatură cu Proiectul. Autoritatea Finanțatoare nu își asumă răspunderea pentru conținutul materialelor rezultate prin proiect.

(17) Drepturile de proprietate intelectuală rezultate în urma implementării proiectului/acţiunii culturale aparţin Beneficiarului. Autoritatea Finanțatoare își rezervă dreptul de a utiliza produsele Proiectului.

(18) Să permită reprezentanților Autorităţii Finanţatoare accesul la activitățile, acțiunile și manifestările proiectului, în scopul monitorizării acestuia.

(19) Beneficiarul are obligaţia să menţină proprietatea bunurilor achiziţionate prin proiect pe o perioadă de 3 ani după finalizare şi să asigure buna funcționare a acestora.

**CAPITOLUL V - Forţa majoră**

**Art. 9.** (1) Forța majoră este constatată de o autoritate competentă. Forţa majoră exonerează părţile de îndeplinirea obligaţiilor prevăzute în prezentul contract.

(2) Partea care invocă forţa majoră are obligaţia de a notifica celeilalte părţi, imediat şi în mod complet producerea forţei majore şi de a lua orice măsură care îi stă la dispoziţie în vederea încetării acesteia.

(3) Dacă forţa majoră acţionează sau se estimează că va acţiona o perioadă mai mare de trei luni, orice parte are dreptul să notifice celeilalte părţi încetarea de plin drept a prezentului contract, fără ca nici o parte să poată pretinde daune - interese.

**CAPITOLUL VI - Încetarea contractului**

**Art. 10.** (1) Contractul de finanțare încetează prin:

- executare;

- ajungerea la termen;

- acordul de voință al părților contractante.

(2) În cazul în care una dintre părţi nu îşi respectă obligaţiile asumate prin contract, partea lezată va notifica părţii în culpă să depună toate diligenţele pentru executarea corespunzătoare a clauzelor contractuale.

(3) Dacă partea în culpă nu se conformează în termen de 15 zile calendaristice de la primirea notificării, contractul de finanțare poate fi reziliat de plin drept, fără a fi necesară intervenția instanței de judecată.

**CAPITOLUL VII - Răspunderea contractuală**

**Art. 11.** Părţile contractante răspund pentru prejudiciile cauzate prin neîndeplinirea sau îndeplinirea necorespunzătoare a obligaţiilor asumate prin prezentul contract.

**Art. 12.** (1) Nerespectarea de către beneficiar a obligaţiilor asumate prin prezentul contract atrage obligarea acestuia la restituirea parţială sau integrală a sumelor primite, la care se adaugă majorările de întârziere, conform art. 183, alin (2) din Legea nr. 207/2015.

(2) Pentru nerestituirea sumelor nejustificate sau justificate necorespunzător în termen de 15 zile calendaristice de la data comunicării notificării, se vor percepe majorările de întârziere prevăzute la art.12 (1).

(3) Nerespectarea termenului menționat la art. 8 (6) se sancţionează prin diminuarea cu 5% a finanţării nerambursabile acordate.

(4) Nerespectarea sau respectarea parțială a prevederilor de la art. 8 (10), (11) privind promovarea Autorităţii Finanţatoare - Consiliul Judeţean Braşov - se sancţionează prin diminuarea cu până la 10% a finanţării nerambursabile acordate.

**Art. 13.** Modul de utilizare a sumelor acordate sub forma finanţărilor nerambursabile din fonduri publice este supus controlului Autorităţii Finanţatoare, a Curţii de Conturi şi a oricărei instituţii cu atribuţii în domeniul controlului financiar-fiscal, în conformitate cu prevederile legale în vigoare.

**Art. 14.** În cazul neregulilor constatate ulterior finalizării implementării Proiectului, Beneficiarul are obligaţia să restituie debitul constatat, precum şi majorările de întârziere aferente. În cazul nerespectării obligaţiei de restituire a debitului, Autoritatea Finanţatoare va sesiza organele competente în vederea declanşării executării.

**CAPITOLUL VIII - Modificarea Contractului**

**Art. 15.** (1) Modificările contractului de finanțare nerambursabilă prin act adițional nu pot afecta scopul și obiectivele proiectului, rezultatele, valoarea maximă a finanțării nerambursabile prevăzute în contract și nici factorii de evaluare care au stat la baza acordării finanțării nerambursabile.

(2) În situația în care Beneficiarul apreciază că se impune o modificare a contractului de finanţare, acesta va solicita în scris încheierea unui act adiţional. Solicitarea va fi motivată de existența unor cauze obiective care au generat această nevoie și se va depune la Registratură, camera 10, însoțită de documente justificative și opis al acestora.

(3) Prevederile actului adiţional devin operabile de drept după semnarea acestuia de către părţi.

(4) Solicitările de acte adiționale care modifică scopul si obiectivele proiectului, rezultatele, valoarea maximă a finanțării nerambursabile prevăzute prin contract sau factorii de evaluare care au stat la baza acordării finanțării nerambursabile nu vor fi acceptate.

(5) Prin excepţie de la alin. (2), modificările care vizează modul de organizare, perioada şi locul de desfășurare a activităților, înlocuirea membrilor echipei de implementare a proiectului și a persoanelor plătite cu onorarii se notifică autorității finanţatoare, nefiind necesară încheierea unui act adiţional.

(6) Modificarea Bugetului proiectului conform celor prevăzute în Ghidul solicitantului se poate face în baza unei solicitări din partea Beneficiarului, care să conțină justificarea acesteia și să fie însoțită de bugetul proiectului rectificat. În situația în care solicitarea va fi aprobată de către Autoritatea Finanțatoare, modificarea va intra în vigoare de la data încheierii actului adițional. Răspunsul va fi comunicat beneficiarului în termen de 7 zile lucrătoare de la data depunerii solicitării.

**CAPITOLUL IX - Litigii**

**Art. 16.** (1) Litigiile izvorâte între părţi în legătură cu interpretarea sau derularea prezentului contract se vor soluţiona pe cale amiabilă.

(2) În cazul în care soluţionarea pe această cale nu va fi posibilă, litigiul va fi supus spre soluţionare instanţelor de judecată competente.

**CAPITOLUL X - Dispoziții Finale**

**Art. 17.** Orice comunicare între părţi referitoare la îndeplinirea prezentului contract va fi transmisă în scris. Orice document scris trebuie înregistrat atât în momentul transmiterii, cât şi în momentul primirii.

**Art. 18.** Prezentul contract s-a semnat astăzi în 3 (trei) exemplare, 2 (două) pentru Autoritatea Finanțatoare şi 1 (unul) pentru Beneficiar.

**Autoritatea Finanțatoare, Beneficiar,**